Eroul din Alba, care lupta pe frontul din Ucraina, și-a încheiat misiunea pe pământ: A murit în timpul unei misiuni de evacuare a răniților din regiunea Harkov
Cugireanul Ovidiu Stoica sau Tony cum îl știa toată lumea a murit în noaptea de vineri spre sâmbătă, în timpul unei misiuni de evacuare a răniților din regiunea Harkov, în Ucraina.
Ziarul Unirea a relatat pentru prima dată povestea incredibilă a cugireanului Ovidiu Stoica și realitatea cruntă a războiului de la granițele României, trăită pe viu, cu arma în mână, în luptele cu trupele rusești, de eroul din Alba.
Citește și: VIDEO| Incredibila poveste a unui bărbat din județul ALBA care luptă în Ucraina împotriva invadatorilor ruși: "Sunt aici pentru că pot face diferenţa"
"Ne luăm rămas bun de la Stoica Ovidiu Anton care lupta în Ucraina (Fight for Ukraina Internațional Legion) efectua misiuni de extracție a răniților din regiunea Harkov de-pe linia frontului. Din păcate misiunea lui pe acest pământ s-a încheiat în cursul unei misiuni de evacuare a răniților de noaptea trecută.
La începutul războiului a făcut voluntariat în vama Isaccea pentru câteva luni, iar când a văzut în ce stare ajung unele persoane din zonele de conflict a hotărât că poate face mai mult decât atât și a luat hotărârea să se înroleze în legiunea străină din Ucraina.
Mulțumită sacrificiului suprem pe care l-a făcut, mulți răniți au primit o a doua șansă. Să-i fie drumul lin și să ne ierte Dumnezeu pe toți", a anunțat pe Facebook Petru Gabor, președintele Asociației "Voluntari Fără Frontiere".
Citește și: VIDEO| Reportaj RECORDER: Realitatea cumplită a războiului povestită de un bărbat din Alba, întors de pe frontul din Ucraina
După o experiență nefericită trăită în Spania, s-a întors acasă, pentru a-și revedea fetița. Impresionat de drama poporului ucrainean invadat de cotropitorii ruși, s-a dus mai întâi ca voluntar în Vama Isacea, din județul Tulcea, cu intenția de a trece apoi granița, ca să lupte pentru Ucraina. Timp de circa o lună, și-a oferit sprijinul pentru organizațiile neguvernamentale și autoritățile locale la primirea refugiaților fugiți din calea războiului din Ucraina.
Tony povestea în urmă cu aproape doi ani pentru ziarulunirea.ro că a avut un motiv puternic pentru care a luat hotărârea radicală de a se înrola voluntar în Fight for Ukraina International Legion: "Acesta nu este un război corect. Într-un război se luptă o armată cu altă armată, nu se luptă militarii împotriva civililor. Iar dacă Ucraina cade în mâinile rușilor, următoarea țară invadată ar putea fi România".
Dumnezeu să-l odihnească în pace!
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
FOTO: De la pomi fructiferi la plante exotice. Pepiniera Șoșa oferă o gamă largă de produse la Târgul Grâdinarului 2024
FOTO: De la pomi fructiferi la plante exotice. Pepiniera Șoșa oferă o gamă largă de produse la Târgul Grâdinarului 2024 Trandafiri, pruni, renclod verde sau măr cu miez roșu, Pepiniera Șoșa ofer o gamă foarte variată de pomi fructiferi, plante exotice, plante ornamentale și multe altele. "Sunt de meserie inginer horticol. Avem o pepineră cu […]
Secțiune Articole Similare
-
Opinii - Comentariiacum o zi
22 martie: Ziua Mondială a Apei. O zi în care se atrage atenţia asupra gestionării eficiene a resurselor disponibile
-
Opinii - Comentariiacum 3 zile
20 martie, o zi cu zâmbete: Se sărbătorește Ziua Internațională a Fericirii
-
Opinii - Comentariiacum 2 zile
21 martie: Ziua Internaţională a Copiilor Străzii. Să ne îndreptăm atenţia mai mult, măcar pentru o zi, către copiii fără copilărie
-
Sportacum 2 zile
Ultima etapă, sâmbătă, ora 15.00, pe "Arena Cugir": Metalurgistul Cugir – CSM Unirea Alba Iulia, derby "de Alba" cu miză imensă… pentru vizitatori
-
Ştirea zileiacum 4 zile
FOTO: Un băiat din Alba, tenismen în devenire: La doar 7 ani, Vicențiu a reușit să câștige prima sa cupă
-
Opinii - Comentariiacum 4 zile
19 martie: Ziua paşaportului românesc